കേരളത്തില് മതപരമായ ഒത്തുചേരലുകള് രോഗവ്യാപനതോത് വര്ദ്ധിപ്പിച്ചെന്ന് അനുരാഗ് അഗര്വാള് ന്യൂഡല്ഹി: കേരളത്തില് മതപരമായ ചടങ്ങുകള്ക്ക് ആള്ക്കൂട്ടം അനുവദിച്ചത് അനുചിതമായെന്ന് കൊറോണജനിതകഘടന നിരീക്ഷണ ഏജന്സി ഡയറക്ടര് അനുരാഗ് അഗര്വാള്. സംസ്ഥാനത്തെ ആരാധനാലയങ്ങളില് പ്രത്യേക ചടങ്ങുകള്ക്കായി വിശ്വാസികള് ഒത്തുചേര്ന്നത് ഒഴിവാക്കാമായിരുന്നു. 10 ശതമാനത്തിന് മുകളില് ടിപിആര് വര്ദ്ധിക്കാന് ഇത് കാരണമായി. പ്രതിദിന രോഗികള് 13,000ല് നിന്നും 20,000ല് എത്താന് ആള്ക്കൂട്ടങ്ങള് ഇടയാക്കിയെന്നും ഇന്ത്യടുഡേയ്ക്ക് നല്കിയ അഭിമുഖത്തില് അനുരാഗ് അഗര്വാള് അഭിപ്രായപ്പെട്ടു. ഇന്ത്യയുടെ സാര്സ്കൊവിഡ്2 ജിനോമിക്സ് കണ്സോര്ഷ്യത്തിന്റെ ഡയറക്ടര്മാരില് ഒരാളാണ് അനുരാഗ് അഗര്വാള്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കേരളത്തിലെ ആരാധനാലയങ്ങളില് അഞ്ച് പേര്ക്ക് മാത്രം പ്രവേശനാനുമതിയെന്ന ഉത്തരവ് സംസ്ഥാന സര്ക്കാര് പിന്വലിച്ചിരുന്നു. മുസ്ലീം സംഘടനകള് ശക്തമായ സമ്മര്ദ്ദവുമായെത്തിയതോടെയാണ് പിണറായി സര്ക്കാര് ഉത്തരവ് പിന്വലിച്ചത്. വിശ്വാസികളുടെ ആവശ്യം പരിഗണിക്കണമെന്ന വാദവുമായി സിപിഎം സംസ്ഥാന സെക്രട്ടറിയേറ്റും രംഗത്തെത്തിയിരുന്നു. കൊറോണയുടെ മൂന്നാം തരംഗം ഇന്ത്യയില് സെപ്റ്റംബര് ഒക്ടോബര് മാസങ്ങളിലാണ് പ്രതീക്ഷിക്കുന്നതെന്നും അനുരാഗ് അഗര്വാള് പറഞ്ഞു. എന്നാല് രണ്ടാം തരംഗം ഇതുവരെയും പൂര്ത്തിയായിട്ടില്ല. പല സംസ്ഥാനങ്ങളിലും വിവിധ സമയങ്ങളില് രണ്ടാം വരവ് ഉണ്ടായതാണ് കാരണം. ഭാവിയിലുണ്ടായേക്കാവുന്ന വൈറസ് വ്യാപനത്തെ തടയാന് വാക്സിനേഷന് ത്വരിതപ്പെടുത്തുക മാത്രമാണ് മാര്ഗമെന്നും അനുരാഗ് അഗര്വാള് നിര്ദേശിച്ചു.